Amsawal ur yezmir ara ad d-yales akk ayen yellan di teḥkayt, d anect-a ara t-yeǧǧen ad yessemres kra n leṣnaf ara yesselḥun taḥkayt-is am uɣawas d utettu. Ineḍruyen n teḥkayt ad ten-id-yawi s ugzul (aɣawas), tikwal yettɛeddi s tsusmi (atettu), tikwal amsawal yesteɛfay s usexdem n tarist, yella diɣen wanda i d-yettawi ineḍruyen n teḥkayt s telqay (asayes). Ihi, ad d-neɛreḍ ad d-nessebgen amek i d-tban tirurda n tsiwelt deg yal aḥric deg wungal Inig